หุ้นปิดเช้าร่วง2.43จุด
หุ้นไทยภาคเช้า 5มี.ค.ดัชนีเคลื่อนไหวกรอบแคบก่อนปิดที่ 1,162.72จุดลดลง 2.43 จุด มูลค่าซื้อขาย 11,813.67 ล้านบาท
5 มี.ค. 2555

หุ้นไทยภาคเช้า 5มี.ค.ดัชนีเคลื่อนไหวกรอบแคบก่อนปิดที่ 1,162.72จุดลดลง 2.43 จุด มูลค่าซื้อขาย 11,813.67 ล้านบาท




บรรยากาศการลงทุนตลาดหุ้นไทยภาคเช้าวันที่ 5 มี.ค. ดัชนีเคลื่อนไหวแคบ ๆ โดยตลาดได้รับผลกระทบหุ้นใหญ่หลายตัวขึ้น XD ปันผล  เช่น ปตท. ( PTT ) , หุ้นน้ำตาลขอนแก่น ( KSL ) และ TUF  ส่งผลให้ดัชนีคครึ่งวันเช้าปรับตัวลงมาปิด 1,162.72 จุด ลดลง 2.43 จุด มูลค่าซื้อขาย 11,813.67 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรกคือ
1.PTT ปิดที่ 359  บาท ลดลง 6  บาท มูลค่าการซื้อขาย 757.22 ลบ.
2.DTAC  ปิดที่   72.50 บาท เพิ่มขึ้น  0.75 บาท มูลค่าการซื้อขาย 546.20 ลบ.
3.IVL  ปิดที่ 39  บาท เพิ่มขึ้น  0.25 บาท มูลค่าการซื้อขาย 525.27 ลบ.
4.ESSO ปิดที่ 14.30 บาท ไม่เปลี่ยนแปลง มูลค่าการซื้อขาย 509.55 ลบ.        
5.CPF  ปิดที่  37  บาท ลดลง 0.25 บาท มูลค่าการซื้อขาย 506.71 ลบ.  
นักวิเคราะห์บริษัทหลักทรัพย์ ฟิลลิป กล่าวว่า ภาพรวมตลาดหุ้นเริ่มซบเซา การขึ้นเครื่องหมาย XD หุ้น PTT ส่งผลให้ดัชนีปรับตัวลง 2.44 จุด ประกอบกับตลาดขาดปัจจัยเด่นชี้นำ และมีสัญญาณขายออกมา คาดว่า ดัชนีจะอ่อนตัวลง และสถานการณ์ตลาดหุ้นจะแย่ลงหากดัชนีหลุด 1,161 จุด 
"นักลงทุนต้องจับตาการสะสมหุ้นของต่างชาติอย่างใกล้ชิด เนื่องจากเก็บสะสมมากกว่า 6 หมื่นล้านบาทแล้ว ขณะที่ค่าเงินดอลลาร์เริ่มแข็งขึ้น ทำให้เงินบาทมีแนวโน้มอ่อนตัวลง จะเป็นตัวกระตุ้นการขายทำกำไรออกมา"นักวิเคราะห์กล่าว 
สำหรับ กลยุทธ์การลงทุน  ระยะสั้นยังเก็งกำไรได้ แต่ให้เน้นการหาจังหวะทยอยขาย ทำกำไรออกไปบางส่วนก่อน โดยเฉพาแถวแนวต้านระดับต่างๆ 1166-1174 แนวรับ : 1161-1147